Kelsey Grammer
Allen Kelsey Grammer (s. 21. helmikuuta 1955 Saint Thomas, Yhdysvaltain Neitsytsaaret) on yhdysvaltalainen näyttelijä. Hän on tullut tunnetuksi Suomessa tilannekomedia "Frasierin" Frasier Cranena ja "Simpsoneiden" Sideshow Bobin ääninäyttelijänä. Hän on myös työskennellyt kirjoittajana, ohjaajana ja tuottajana.
Norman Foster Ramsey
Norman Foster Ramsey (27. elokuuta 1915 Washington, DC, Yhdysvallat – 4. marraskuuta 2011 Wayland, Massachusetts) oli yhdysvaltalainen fyysikko. Hänelle myönnettiin vuonna 1989 Nobelin fysiikanpalkinto kehittämästään erillisten oskillaatiokenttien menetelmästä, joka on tärkeä osa vetymaserin ja atomikellon toimintaa. Samana vuonna palkinnon saivat Wolfgang Paul ja Hans Dehmelt.
Ramsey työskenteli useissa hallintotehtävissä esimerkiksi Natossa ja Yhdysvaltain atomienergiakomissiossa.